google/wiki40b huggingface dataset:
Imperyo ng Hapon

Terminolohiya

Ang makasaysayang estado ay madalas tinutukoy bilang "ang Imperyo ng Hapon" o "ang Imperyong Hapones" o "Imperyal na Hapon". Sa Hapones, ito ay tinutukoy bilang Dai Nippon Teikoku (大日本帝國), na naisasalin sa "Dakilang Imperyong Hapones" (Dai "Dakila", Nippon "Hapones", Teikoku "Imperyo").

Paagpapanumbalik ng Meiji

Matapos ang dalawang siglo, ang patakaran ng pag-iisa, o Sakoku, sa ilalim ng mga shogun ng panahon ng Edo ay nagtapos noong ang bansa ay pinilit magbukas upang makipagkalal ng Kumbensiyon ng Kanagawa sa 1854.
Ang mga sumunod na taon ay nakakita ng nadagdagan na kalakalang panlabas at pakikipag-ugnayan; mga tratadong komersyal sa pagitan ng kasugunan ng Tokugawa at mga Kanluraning bansa ay nalagdaan. Malaking bahagi dahil sa kahiya-hiyang mga tuntunin ng Mga 'Di Pantay na Tratado, ang Kasugunan ay humarap sa panloob na poot, na kung alin ay naging isang kilusan na radikal at may pagsuklam at takot sa mga dayuhan, ang sonnō jōi (literal na "Igalang ang Emperador, palayasin ang mga barbaro").
Noong Marso 1863, ang "kautusan upang palayasin ang mga barbaro" ay inihayag. Bagaman walang intensiyon ang Kasugunan na ipatupad, ito ay gayunpaman nag-udyok ng mga pagsalakay laban sa Kasugunan mismo at laban sa mga banyaga na nasa Hapon. Ang Pangyayari ng Namamugi noong 1862 ay nahantong sa pagpaslang ng isang Ingles, si Charles Lennox Richardson, ng isang grupo ng mga samurai mula sa Satsuma.

Digmaang Boshin

Ang Boshin War (戊辰戦争 Boshin Sensō) ay naganap sa pagitan ng Enero 1868 at Mayo 1869. Ang alyansa ng mga samurai mula sa katimugan at kanluraning mga lupain at mga opisyal ng korte ay nakapagtamo ng pakikipagtulungan ng batang Emperador Meiji, na iniutos ang paglusaw ng dalawang-daang-taong Kasugunan ng Tokugawa.
131 Vala

Ang 131 Vala ay isang planetang hindi pangunahin.
Aztec

Ang mga Aztec, Aztek, o Astek at Asteka sa pagsasalin, ay mga tao na Katutubong Amerikano na nanirahan sa Mehiko. Tinawag nila ang kanilang sarili bilang Mehikano o Nahua. Ilang bahagi ng kalinangang Astek ang gumamit ng mga sakripisyong tao at ang paniniwala sa mga nilalang na mitikal. Ang mga Astek ay may lubhang tumpak na kalendaryong binubuo ng 365 mga araw. Mayroon din silang isang kalendaryong panrelihiyon na binubuo ng 260 mga araw.
Alfredo Marañon

Si Alfredo Marañon ay isang politiko sa Pilipinas.
Cesar Sarmiento

Si Cesar Vergara Sarmiento  ay isang politiko sa Pilipinas.
Nahalal bilang mambabatas na kumatawan sa Distrito ng Cataduanes sa mga taong 2010-2013 (15th Congress), 2013-2016 (16th Congress), 2016-2019(17th Congress).  Sa mababang kapulungan, sya ay naging miyembro ng mga sumusunod na kumite.
The Moon of Seoul

Ang The Moon of Seoul ay isang palabas sa telebisyon sa Timog Korea.
Back at the Barnyard

Ang Back at the Barnyard ay isang Amerikanong seryeng animasyon pantelebisyon na nagsimulang ipalabas noong 2007 sa Nickelodeon.
Ȣ

Ang Ȣ, ȣ, ay isang ligatsurya ng mga titik sa alpabetong Griyegong ο at υ.
Jose Cabochan

Si Jose Cabochan ay isang politiko sa Pilipinas.
Abdul Ahad Mohmand

Biyograpiya

Ipinanganak si Momand noong 1 Enero 1959 sa Sardah, Lalawigang Ghazni ng Afghanistan. Kabilang siya sa tribung Mohmand ng pangkat-entiniko na Pashtun. Nagtapos si Momand sa Polytechnical University of Kabul at pagkatapos sa Air Force Academy. Nagsilbi siya sa Afghan Air Force (AAF) at kalaunan ay nagsanay sa ilalum ng Soviet Union bilang piloto at propesyonal na astronaut.
Kasama ni Commander Vladimir Lyakhov at Flight Engineer Valery Polyakov, bahagi si Momand sa tatlong kataong tripulante ng Soyuz TM-6, na inilunsad noong 29 Agosto 1988 04:23 GMT. Ang pagsama kay Momand sa misyon ay naging makabulang simbolo sa digmaang Soviet sa Afghanistan.
Sa siyam na araw na pamamalagi niya sa space station Mir, kumuha si Momand ng mga larawan ng kanyang bansa, sumamsa sa mga eksperimentong pang-astropisiko, pangmedisina at pangbiyoholiya. Nakipag-usap rin siya kay Pangulong Mohammed Najibullah ng Afghanistan, at nagtimpla ng tsaang Afghan para sa mga tripulante.
Bumalik sa Daigdig sina Lyakhov at Momand sakay ng Soyuz TM-5. Naantala ang naplanong 6 Setyembre na paglapag ng Soyuz TM-5 dahil sa komplikasyong mekanikal sa Mir. Binigyang katiyakan ng Radio Moscow ang mga tagapakinig na nasa mabuting kalagayan sina Lyakhov at Momand at nakikipag-ugnayan sa Mission Control. Isang recording ipinalabas na sila ay tumatawa. Pagkaraan ng isang araw, tagumpay ang retro-fire, at nang 00:50 GMT lumapag ang Soyuz TM-5 malapit sa Dzhezkazgan. Walang coverage sa radyo ang naganap sa touchdown, mga larawan lang mula sa Mission Control ang lumabas sa telebisyon.
Ginawaran si Momand ng titulong Hero of the Soviet Union (Bayani ng Unyong Sobyet) noong 7 Setyembre 1988.
Sa kanyang paglipad sa kalawakan, nababagabag ang kanyang ina sa kaligtasan ng kanyang anak. Tinagawan ni Pangulong Mohammad Najibullah ng Afghanistan ang kanyang ina sa tanggapan ng pangulo at nag-ayos ng isang audio/video conference ni Momand at ina nito. Dahil dito, ang Pashto ang naging ikaapat na wikang ginamit sa kalawakan.
Pagkaraan ng pag-urong ng puwersang Soviet sa Afghanistan, pagkasya si Momand na manirahan sa Germany noong 1992 at humiling ng asylum doon. Siya ang nagiging mamamayan (citizen) ng Germany noong 2003. Ang kanyang huling trabaho ay sa palimbagan at nanirahan sa Ostfildern malapit sa Stuttgart.
Ascaris lumbricoides

Ang Ascaris lumbricoides (Ingles: roundworm, ascaris) ay isang kasapi sa mag-anak ng mga askaris na nagsasanhi ng sakit na askaryasis. Umaabot ang haba ng bulating ito sa 35 mga sentimetro.
Wikispecies

Kasaysayan

Si Benedikt Mandl ay isa sa mga likod ng Wikispecies at nakipag-uganay sailang mga tao na kasali sa proyekto at nakakuha ng mga suporta noong 2005. Ang mga database ay napagpiyasahan at nakipag-ugnayan ang mga tagapangasiwa, ilan sa kanila ay tumulong na mapalawak ang Wikispecies.

Mga patakaran

Tinangal ng Wikispecie ang lokal na pagkarga ng mga talaksan at sinabing gumamit na lang sana ng mga retrato mula sa Wikimedia Commons. Hindi pinapayagan ng Wikispecies ang paggamit ng mga nilalaman sa hindi alinsunod sa malayang lisensiya, at magtatanggal ng kahit anong mga nilalaman na hindi pumapasok sa mga patakarang ito.
Hioki, Kagoshima

Ang Hioki ay isang lungsod sa Prepektura ng Kagoshima, bansang Hapon.
Tenryū, Nagano

Ang Tenryū ay isang bayan sa Nagano, bansang Hapon.
Si Tsong, Si Tsang

Ang Si Tsong, Si Tsang ay isang palabas sa telebisyon sa Pilipinas ng GMA Network.
Koreograpiya

Ang koreograpiya o koryograpiya (Ingles: choreography) ay ang sining ng pagdidisenyo ng mga sekuwensiya ng o magkakasunod na mga galaw kung saan ang mga mosyon o kilos, anyo o hugis o hubog, o lahat ng mga ito ay tinutukoy o tinitiyak. Maaari ring tumukoy ang koreograpiya sa mismong disenyo, na paminsan-minsang sinasaad o pinadarama sa pamamagitan ng notasyon ng sayaw. Ang salitang koreograpiya ay literal na may kahulugang "pagsusulat ng sayaw", na nagmula sa mga salitang Griyegong "χορεία" o "choreia" (paikot o pabilog na sayaw) at γραφή o pagsusulat. Ang taong lumilikha ng mga koreograpiya ay tinatawag na koreograpo o koreograper. Unang lumitawa ang salitang choreographer sa talahuluganang Amerikanong Ingles noong dekada ng 1950.
Antonio Luna

Biograpiya

Si Antonio Luna de San Pedro y Novicio Ancheta o mas kilala bilang Antonio Luna ay ipinanganak noong 29 Oktubre 1866 sa Binondo, Maynila. Siya ang bunsong anak nina Joacquin Luna at Laureana Novicio. Nagtapos siya ng Bachiller en Artes sa Ateneo Municipal de Manila noong 1883 sa murang edad na 15. Kumuha rin siya ng kursong parmasyutika sa Unibersidad ng Santo Tomas at nakamit niya ang kanyang lisensiya sa kursong ito sa Unibersidad de Barcelona. Natapos din siya sa pagkakadalubhasa sa parmasyutika sa Gante, Belhika. Sa propesyon ay isa siyang parmasyotiko.

Edukasyon

Sa gulang na anim, natuto si Antonio magbasa, magsulat, at mag-aritmetika mula sa kayang guro na kinilalang si Maestro Intong. Nasaulo niya ang Doctrina Christiana, ang kauna-unahang aklat na nailimbag sa Pilipinas..
Lumaon ay nag-aral siya sa Ateneo Municipal de Manila, kung saan nakatanggap siya ng digri sa Batsilyer sa Sining noong 1881. Nag-aral siya ng panitikian at kimika sa Pamantasan ng Santo Tomas, kung saan napanalunan niya ang unang gantimpala sa isang pagsusulat tungkol sa kimika.
Ang pagsusulat ang libangan Antonio Luna. Iniakda niya ang El Nomatozario del Paerdismo na nalathala sa Madrid noong 1893. Ito ang kanyang pinakamalaki niyang naiambag sa literaturang pang-medisina. Siya ang nagtatag ng La Independencia at nagpapadala rin siya ng mga lathalain sa ibang pahayagan.
Sa simula pa lamang ay isa na siyang tagapagtaguyod ng paghingi ng reporma sa mapayapang pamamaraan. Dahil sa hinalang siya ay isa sa mga teroristang laban sa pamahalaan, dinakip siya ng mga maykapangyarihang Kastila, nilitis at ikinulong.
Nang siya ay makalaya, nag-aral siya ng iba't ibang paraan ng pakikipaglaban sa Gante. Pagbalik niya sa Pilipinas, sumapi siya sa rebolusyonaryong pamahalaan ni Emilio Aguinaldo. Hinirang siyang direktor ng digmaan at tagapamahalang heneral ng Hukbong Rebolusyonaryo. Siya ay ginawang kabahagi ng sandatahang lakas laban sa mga Amerikano.
Bilang isang sundalo, si Antonio ay mahigpit magparusa. Sa panahon ng pakikipagdigmaan, pinagsumikapan niyang maipailalim sa isang disiplina ang mga tauhan sa Batalyon ng Kabite. Isa sa kanyang madugong pakikipaglaban ay naganap sa La Loma na kung saan ay napatay si Major Jose Torres Bugallon. Marami pang ibang pinuno ng kalaban ang nagapi ni Heneral Luna ngunit dumating ang isang pagkakataon na sila ay natalo at ito ay naganap sa Caloocan.
Nasawi si Heneral Luna noong 5 Hunyo 1899 sa Cabanatuan sa lalawigan ng Nueva Ecija. Nagtungo siya roon sa pagtupad sa isang ipinalalagay na pagtawag ni Heneral Aguinaldo upang dumalo sa isang pulong.Habang nasa loob ng simbahan ng Cabanatuan, binaril siya ng mga sundalo ni Aguinaldo na inihingi niyang bigyan ng disiplina.
Sa pagkamatay ni Antonio Luna nawalan ng isang dakilang kawal at pinuno ng rebolusyon ang Unang Republika ng Pilipinas.
Daang Alabang–Zapote

Kasaysayan

Sinusundan ng Daang Alabang–Zapote ang dating pandalampasigang daan ng mga Kastila na nagugnay ng Maynila sa La Laguna at iba pang mga katimugang lalawigan. Tinawag ito noon Calle Real (Kastila na ang ibig-sabihi'y "royal street") o Camino Real ("royal way") na dumaan noon mula Ermita hanggang Muntinlupa. Sa kasalukuyan, tangi ang Daang Alabang–Zapote ay tinatawag pa ring Calle Real (o Real Street) bilang alternatibong pangalan ng daan. Ang mga nalalabing bahagi ng Calle Real ay pinalitan na ng pangalan: Kalye Del Pilar sa lungsod ng Maynila, Abenida Harrison sa Pasay, Abenida Elpidio Quirino sa Parañaque, at Abenida Diego Cera sa Las Piñas (bahaging Manuyo Uno - Zapote).

Paglalarawan ng ruta

Nagsisimula ang daan sa Alabang malapit sa Starmall Alabang at Festival Alabang (dating Festival Supermall) sa Filinvest City. Tatawid naman ito papuntang Madrigal Business Park at Alabang Town Center at babagtasin nito ang Abenida Madrigal at Abenida Acacia. Sa kanluran ng Daang Hari (o Investment Drive), papasok ito sa Las Piñas at Barangay Pilar kung saang matatagpuan ang SM Southmall. Mula Abenida Marcos Alvarez hanggang Abenida CAA-Kalye BF Resort, dadaan ito sa Barangay Talon kung saang matatagpuan ang Robinsons Place Las Piñas. Sa Barangay Pamplona, tutungo ito lampas ng Gusaling Panlungsod ng Las Piñas, SM Center Las Piñas at Starmall. Itinayo ang isang flyover at tulay noong 1997 upang i-ugnay ang Zapote, Las Piñas sa Zapote, Bacoor (Longos) sa ibabaw ng Ilog Zapote kung saang nagtatapos ang daan sa isang palitan kasama ang CAVITEX (o Coastal Road). Halos nililinyahan ang buong daan ng mga linyang subtransmisyon ng kuryente ng Meralco na inilagay sa mga matataas na mga poste sa tabing-daan na pinaghatian din ng mga linyang distribusyon.

Trapiko

Magmula noong Hulyo 2016, iniulat ng Las Piñas Traffic Management Office na higit sa 70,000 sasakyan ang dumadaan sa Daang Alabang–Zapote araw-araw, lampas sa kakayahan nito.  Nakakuha ng daan ang kasiraang-puri sa mga pagsisikip sa trapiko nito, at itinala ito ng Pangasiwaan sa Pagpapaunlad ng Kalakhang Maynila bilang isang pangunahing lugar ng paninikip sa trapiko sa katimugang Kalakhang Maynila, kasama na ang mga ibang pangunahing daang papunta sa Paliparang Pandaigdig ng Ninoy Aquino, tulad ng Daang Sucat, Abenida Andrews, at Domestic Road. Ang Unified Vehicular Volume Reduction Program (UVVRP), o mas-kilala sa madla bilang "balaking pagkokodigo ng kulay" ("color-coding scheme"), ay iniba para sa Daang Alabang–Zapote upang magkaroon ito ng walang "window hours", o mga oras na kung saan pansamantalang nakasuspinde o hindi ipinapatupad ang UVVRP.
Shiawase no Soup wa Ikaga?

Ang Shiawase no Soup wa Ikaga? ay isang palabas sa telebisyon sa bansang Hapon.
Quizon Avenue

Ang Quizon Avenue ay isang palabas sa telebisyon sa Pilipinas ng ABS-CBN.
Pag-ampon

Ang pag-ampon, pag-aampon, pag-aring-anak, ariing anak, o adopsiyon ay isang gawain ng pagkupkop at pagturing bilang tunay na anak sa isang batang ulila.  Kaugnay ng kahulugang pambatas, isa itong legal na hakbang o pamamaraang pumuputol sa legal na pagkakaugnay ng isang tao sa kanyang totoo at biyolohikal na mga magulang o mga "magulang sa dugo at laman", at nagpapalit o nagbibigay ng bagong mga magulang.  Sa Aklat ng Henesis (Henesis 30:3) ng Lumang Tipan ng Bibliya, inilalarawan ang pag-aampon ng anak o bata bilang "panganganak sa tuhod".  Sa pinalawak nitong kahulugan, ito ang paggamit ng isang tao ng hiniram na ideya o patakaran ng ibang tao o pangkat ng mga tao.  Tumutukoy din ang pag-aampon sa pagbibigay at paglalaan ng proteksiyon, pagtatanggol, pagpapatuloy, pagkakanlong, at pagkandili sa isang taong nangangailangan nito.
Tinatawag na ampon, batang-ampon, anak na ampon, o putok sa buho ang isang batang inampon o sumailalim sa proseso ng adopsiyon.  Samantala, tinatawag namang ampunan, bahay-ampunan, at asilo ang lugar na ginagamit bilang alagaan at kupkupan ng mga ulilang batang hindi naaampon ng bagong mga magulang.  Tinatawag na tagaampon, taga-ampon, o tagapag-ampon, tagapagpala ang tao o mga taong umampon sa batang nangangailangan at naghahanap ng pagkalinga at pagmamahal ng isang magulang.
Diariong Tagalog

Ang Diariong Tagalog ay isang makabayang pahayagang nasa wikang Tagalog at Espanyol noong panahon ng pananakop ng Espanya sa Pilipinas. Itinatag ito ni Marcelo del Pilar noong 1882 at tinustusan naman ni Francisco Calvo ang pagpapalimbag ng pahayagan. Ang Diariong Tagalog ang unang naglathala ng mga kaisipang nag-uudyok ng reporma sa pamahalaan at tumuligsa rin sa pang-aabuso ng mga prayle. Tumagal lamang ng limang buwan ang pahayagan magmula nang lumabas ang unang sipi nito noong Hulyo 1 ng natura ring taon.

Nilalaman

Pinamatnugutan ni del Pilar ang Diariong Tagalog at naglathala ng mga daing ng mga inaapi at pagsulong ng reporma sa pamahalaang Kastila. 
Nagsulat si Jose Rizal para sa Diarong Tagalog ng makabayang sanaysay na pinamagatang Amor Patrio gamit ang pangalang Laong Laan. Isinalin ito sa Tagalog ni del Pilar at lumabas sa pahayagan noong Agosto 20, 1882.
Sioux Falls, South Dakota

Ang Sioux Falls ay ang pinakamataong lungsod ng South Dakota, Estados Unidos.
2013 FIBA Asia Championship

Pagkasuspendido ng Pederasyon ng Libano

Ang Libano ay orihinal na nagkwalipika sa torneo pagkatapos makamit ang ikalawang puwesto sa 2013 Kampeonato ng Basketbol sa Kanlurang Asya. Gayunman, sinuspendido ng walang taning ng FIBA ang Pederasyon ng Libano dahil sa hindi maresolbang pagkakasundo sa kanilang pambansang pederasyon ng basketbol sila ay pinalitan ng pang-apat na puwesto Iraq ngunit tinanggihan, dahil sa kulang sa preparasyon, binigay naman ang FIBA ang imbetasyon sa United Arab Emirates para palitan. Gayunpaman, tinanggihan ng UAE dahil din sa parehong rason, pagkatapos ng kompirmasyon ng FIBA Asya ang pagkasuspendido ng Pederasyon ng Libano, nagdisisyon na huwag na magimbita ng ibang koponan, at nabawasan ito ang kabuuang bilang ng mga koponan sa 15. Dahil dito, naiwan ang Grupong B na may tatlong koponan at inusad ang iilang mga laro sa Ninoy Aquino Stadium para kumpensahin ang mga laro sa pagkawala ng koponan ng Libano.

Classification 13th–15th

2013 FIBA Asia Championship classification rounds

Classification 9th–12th

2013 FIBA Asia Championship classification rounds

Huling labanan

Kampeonato ng FIBA Asya 2013 huling roundKampeonato ng FIBA Asya 2013 huling round
Kill la Kill

Anime

Ang proyektong anime, na idinirekta ni Hiroyuki Imaishi sa kanya na kompanyang Trigger, ay unang inanunsyo sa magasin na Newtype noong Pebrero 2013. Opisyal na inanunsyo ang serye noong Mayo 8, 2013. Nagsimulang umere ang anime sa MBS, TBS, CBC at BS-TBS noong Oktubre 8, 2013, habang ang unang bolyum na BD/DVD ay inilabas noong Enero 8, 2014.

Manga

Isang adaptasyong manga na gawa ni Ryō Akizuki ay nagsimula sa magasin ng Kadokawa Shoten na Young Ace noong Oktubre 4, 2013. Ang unang bolyum na tankōbon ay inilabas noong Disyembre 2, 2013, habang ang pangalawang bolyum ay inilabas noong Marso 7, 2014.

Musika

Ang musika para sa serye ay inilikha ni Hiroyuki Sawano. Ang unang temang pangsimula ng anime ay ang "Sirius" ni Eir Aoi, habang ang unang temang pangwakas ay ang "Gomen ne, Iiko ja Irarenai" (ごめんね、いいコじゃいられない。) ni Miku Sawai. Ang pangalawang temang pangsimula ay ang "ambiguous" ng GARNiDELiA, habang ang pangalawang temang pangwakas ay ang "Shin Sekai Kōkyōgaku" (新世界交響楽 New World Symphony) ng Sayonara Ponytail.
Benedicta Roa

Si Benedicta Roa ay isang politiko sa Pilipinas.
Ranulfo Canonigo

Si Ranulfo Canonigo ay isang politiko sa Pilipinas.
Janet Bordon

Si Janet Bordon (isinilang noong Setyembre 16, 1960) ay isa sa mga magagandang babae noong dekada 70s'. Ipinakilala siya sa pelikulang Ako si Emma...Babae kung saan ginampanan niya ang isang mapanghamong papel ng isang lalake na inoperahan at naging ganap na babae.
Ilayang Normandia

Ang Ilayang Normandia, Alta Normandia o Hilagang Normandia (Pranses: Haute-Normandie; Ingles: Upper Normandy) ay isa sa mga lalawigan (régions) ng Pransiya. Nilikha ito noong taong 1984 mula sa dalawang dating lalawigan ng Seine-Maritime at Eure, nang hatiin ang Normandia bilang Baha Normandia at Alta Normandia.
Pseudoscience

Ang pseudoscience ay isang pahayag (claim), paniniwala (belief), o kaugalian (practice) na ipiniprisentang pang-agham, ngunit hindi sumunod sa mga pang-agham na pamamaraan. Ang isang sangay, pagsasanay, o kalipunan ng kaalaman ay maaaring makatwirang matawag na pseudoscientific kapag ito ay ipiniprisentang kapareho sa mga kaugalian ng makaagham na pananaliksik, ngunit bigo itong matugunan ang mga kaugaliang iyon.
Ang pseudoscience ay madalas na nailalarawan sa mga sumusunod: pasalungat, malabis o hindi mapatunayang pahayag; labis na pananalig sa pagkumpirma sa halip na ang mahigpit na pagtatangka sa pagpapabulaan; kakulangan ng pagiging bukas sa pagsusuri ng iba pang eksperto sa field; at ang kawalan ng sistema ng mga kasanayan sa makatwirang pagbuo ng teorya. Ang terminong pseudoscience ay madalas na itinuturing na nakakasira dahil ito ay nagmumungkahi ng ang isang bagay ay hindi tumpak o mapaglinlang na inilalarawan bilang agham. Alinsunod dito, ang mga sinasabing nagsasanay o nagtataguyod ng pseudoscience ay madalas na nilalaban ang ganitong mga paglalarawan.
Ang agham ay maibubukod sa pahayag (revelation), teolohiya, o kabanalan (spirituality) dahil nag-aalok ito ng kaalaman (insight) sa pisikal na mundo na nakuha sa pamamagitan ng empirikal na pananaliksik at pagsubok. Sa mga karaniwang paniniwala sa mga popular na agham (popular science) ay hindi maaaring matugunan ang mga pamantayan ng agham. Maaring pinapalabo ng "pop science" ang dibisyon ng agham at pseudoscience sa masa, at maaari ring kasangkot ang science fiction. Ang paniniwalang pseudoscientific ay laganap, kahit na sa mga guro ng agham at editor ng pahayagan.
Ang paghihiwalay sa pagitan ng agham at pseudoscience ay implikasyong pilosopiko at pang-agham. Ang pagtukoy sa pagkakaiba ng science mula sa pseudoscience may praktikal na implikasyon sa pangangalaga ng kalusugan, dalubhasang patotoo (expert testimony), patakaran sa kapaligiran, at edukasyon pang-agham. Ang pagtatangi sa katototahan at teoryang makaagham mula sa paniniwalang pseudoscientific tulad ng matatagpuan sa astrolohiya, alchemy, medikal na pandaraya (medical quakery), paniniwalang occult, at creation science na sinamahan ng konseptong pang-agham, ay bahagi ng edukasyong pang-agham at scientific literacy.
Unibersidad ng Puerto Rico, Río Piedras

Ang Unibersidad ng Puerto Rico, Río Piedras (Kastila: Universidad de Puerto Rico, Recinto de Río Piedras, Ingles: University of Puerto Rico at Río Piedras), na tinutukoy din bilang UPR-RP at La IUPI, ay isang pampublikong unibersidad sa pananaliksik na matatagpuan sa 289 acre (1.17 km²) na  kampus sa distrito ng Río Piedras, San Juan, Puerto Rico.
Ang UPR-RP ay nagsisilbi sa higit 18,000 mag-aara. Ito ay kinikilala sa pamamagitan ng ang Carnegie Foundation for the Advancement of Teaching  bilang isang research university na may "mataas na aktibidad ng pananaliksik" (RU/H). Bilang isang pampublikong komprehensibong doktoral na institusyon, ang mga programa ng unibersidad ay inihahandog mula batsilyer hanggang doktoral na antas. UPR‐RP ay nananatili bilang naggagawad ng pinakamalaking bilang ng a mgdoctorate degree para sa mga Hispaniko sa teritoryo ng Estados Unidos.
Ang UPR-RP ay ang pinakamalaking campus ng Unibersidad ng Puerto Rico Sistema, at unang pampublikong unibersidad sa Puerto Rico.
Tweets For My Sweet

Ang Tweets For My Sweet ay isang palabas sa telebisyon sa Pilipinas ng GMA Network.
Sinagumpit

Ang sinagumpit ay isang lutuing katutubo ng mga taong Dumagat sa Luzon. Ang pagkaing ito ay binubuo ng dinikdik na talangka, bawang, sili, asin at talbos ng sili. Niluluto ito sa buho na pabanghi (parang ihaw). Maaring ipalit ang hipon at isda sa talangka at maari ding lagyan ng gata upang lalong maging masarap. Isa itong katutubong lutuin na ginagawa lamang sa kabundukan ng Quezon at Rizal.
Wikang Ayta (Tayabas)

Ang Wikang Ayta na galing sa Tayabas ay isang wikang patay sa Pilipinas.
Otari, Nagano

Ang Otari ay isang bayan sa Nagano, bansang Hapon.
Katalisis

Ang katalisis (sa Ingles: catalysis) ay ang pagbilis ng reaksiyong pang-kimika dulot ng partisipasyon ng karagdagdagang sangkap na kung tawagin ay katalista. Sa tulong ng katalista, ang mga reaksyon ay bumibilis at nangangailangan ng mas kaunting enerhiya ng aktibasyon (activation energy). Dahil hindi nauubos ang mga katalista sa mga katalisadong reaksyon, maikakatalisa pa ng mga ito ang reaksyon ng mga karagdagan reactant. Kalimitan ay kakaunti lamang ang kinakailangang katalista sa isang reaksyon.
Sa presensya ng katalista, mas kaunting malayang enerhiya ang kaulangan upang maabot ang estado ng transisyon, ngunit ang kabuuang malayang enerhiya mula sa mga reactant hanggang produkto ay hindi nagbabago. Ang isang katalista ay maaaring makiisa sa iba't ibang transpormasyong kemikal. Ang epekto ng isang katalista ay maaaring magbago dahil sa presensya ng ibang sangkap na kilala bilang inhibitor o lason (na nakapagpapababa ng katatalitikong aktibidad) o tagataguyod (nakapagpapataas ng aktibidad). Ang kasalungat ng katalista na nakapagpapababa ng tulin ng reaksyon ay ang inhibitor.
Bagaman ang mga katalista ay hindi nauubos ng mismong reaksyon, maaari silang mapigil, mabuwag o masira ng mga sekundaryong proseso tulad ng coking kung saan ang katalista ay nababalutan ng polimerikong bahagi ng mga produkto. Dagdag pa rito, ang mga magkakaibang katalista ay maaaring matunaw sa loob ng solusyon sa isang solido at likidong sistema o sublimate sa sistemang solido at mala-gas.
Gao Tian Qi

Si Gao Tian Qi ay isang artista sa Taiwan.